In nomine sancte et individue Trinitatis. Chunradus nutu omnipotentis Dei serenissimus rex. Convenit unumquemque nostrum æcclesiæ Dei pro se suisque omnibus Deo fideles sublimare ac subvenire; quapropter noverit omnium fidelium nostrorum industria, presentium ac futurorum, qualiter Hugo comes, consanguineus noster, adiit regiam magnitudinem nostram, ut hoc quod nobis reddit, videlicet Tusciaco villa, in pago Lugdunense, [et] quicquid ad hæc legittime pertinere videtur, terris, vineis, pratis, silvis, aquis, aquarumque decursibus, piscarias, omnibus servis utriusque sexus, pro nostro seniore bonæ memoriæ Rodulfo rege, et remedio animæ nostræ, ad monasterium Cluniacum, quod est constructum in honore beatorum apostolorum Petri et Pauli, per preceptum, secundum morem regium, concederemus; quod et fecimus. Volumus namque ac firmiter decernimus ut superinsertus locus omnem obtineat vigorem et quicquid aspicit ad supramemoratam villam, cum omnibus suis adjacentiis et appendiciis, quesitum et ad inquirendum, totum et ad integrum, sine ullo obsistente et contradicente. Ut autem hoc nostrum preceptum ab omnibus observetur et a nemine umquam violetur, manu propria firmavimus et de sigillo nostro consignare jussimus. Signum (Monogramme) domni Chuonradi piissimi regis. Einricus ad vicem Amonis episcopi recognovit. Data VIIII kal. maii, anno ab incarnatione Domini nostri Jesu Christi DCCCCXLIII, anno sexto regnante domno Chuonrado rege filio Rodulfi feliciter. Amen.